Вядучы рэдактар цэнтралізаванай клубнай сістэмы Маладзечанскага раёна Надзея Станкевіч распавядае: “У ЦКС (былым Доме культуры чыгуначнікаў) адбылася канцэртная праграма “Ад сэрца да сэрца”. У фае ўстановы працавала выстава творчых работ навучэнцаў Маладзечанскага раённага тэрытарыяльнага цэнтра сацыяльнага абслугоўвання насельніцтва. У экспазіцыі — мяккія цацкі, фантастычныя дрэвы з кававых зёрнаў, кветкавыя кампазіцыі з бісеру, карціны, плеценыя кошыкі, заколкі… Выступілі самадзейныя артысты ЦКС Маладзечанскага раёна, а таксама — аркестр шумавых інструментаў тэрытарыяльнага цэнтра сацыяльнага абслугоўвання насельніцтва горада Маладзечна, узорная цыркавая студыя “Мара”.